*A határozati javaslat elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*250. számú előterjesztés*

Bátaszék Város Önkormányzat Képviselő-testületének 2018. október 31.-én

16,00 órakor megtartandó ülésére

*Zsidó temető kerítésének kialakításához kivitelező kiválasztása*

|  |
| --- |
| **Előterjesztő:** Dr. Bozsolik Róbert polgármester**Készítette:** Bozsolik Zoltán mb. városüzemeltetési irodavezető**Törvényességi ellenőrzést végezte:** Kondriczné dr. Varga Erzsébet jegyző**Tárgyalja:**PG Bizottság 2018.10.30. |

***Tisztelt Képviselő-testület!***

Az Önkormányzat által benyújtott T-001-I/2017 pályázati azonosítón nyilvántartásba vett „Bátaszéki Izraelita temető felújítása” elnevezésű pályázat 7.000.000.- Ft, vissza nem térítendő támogatásban részesült. A csökkentett összegű támogatásból a kerítésre vonatkozó teljes műszaki tartalom valósítandó meg. A Támogatási Szerződés megkötésre került.

A Támogatási Szerződésben szereplő befejezési határidő 2018. október 31. Tekintettel a kivitelezési munkák becsült átfutási idejére (21 nap), valamint a szükséges adminisztrációs tevékenységek időigényére – kezdeményeztük a befejezési határidő módosítását.

A kivitelezési munkákhoz kapcsolódóan ajánlattételre szóló felhívás került kiküldésre három vállalkozónak, melynek tárgya: Bátaszék város közigazgatási területén lévő zsidó temető (7140 Bátaszék, Bonyhádi út, 25 hrsz-ú ingatlan.) kerítésének felújítása 132 fm hosszon.

Műszaki tartalom:

|  |  |  |  |
| --- | --- | --- | --- |
| **Ssz.** | **Tétel szövege** | **Menny.** | **Egység** |
| 1 |  Kerítés vagy kapuoszlop vasbetonelemek bontása, kézi erővel, betonba ágyazott, 0,2 t/db tömegig, szállítással  | 52  | db  |
| 2 |  Drótfonatos kerítés bontása, szállítással  | 132  | m  |
| 3 |  Előregyártott paneles betonkerítés, 200 cm magasságban  | 132  | m  |
| 4 |  Előregyártott paneles betonkerítés szállítása  | 2  | forduló  |
| 5 |  Horganyzott, fém szárnyas kapu 1/3-2/3 osztással, 400 cm szélességgel, 200 cm magasággal  |  1  | db  |
| 6 |  Telekhatár kitűzése  |  1  | db  |
| 7 |  Vasbeton sáv-, talp-, lemez- vagy gerendaalap készítése helyszínen kevert .....minőségű betonból C12/15 - X0b(H) képlékeny kavicsbeton keverék CEM 32,5 pc. Dmax = 16 mm, m = 6,5 finomsági modulussal + szállítás  |  13 | m3  |



a kerítés és kapu jelenlegi állapota

kerítés jelenlegi állapota



tervezett előre gyártott betonelemes kerítés



tervezett kétszárnyú kapu

Az ajánlattételi határidő lejártáig három ajánlattevő nyújtotta be ajánlatát. Az ajánlatok a formai és tartalmi szempontoknak megfelelnek (lásd 1.sz. melléklet).

Az ajánlattevő árajánlatában az alábbi ellenszolgáltatást ajánlotta meg.

1. Apikel Kft., 2300 Ráckeve, Sillingi út 8. bruttó 7 000 000,-Ft
2. Alisca Bau Zrt., 7140 Bátaszék, Bonyhádi u. 30. bruttó 7 493 000,-Ft
3. Bátépker Kft., 7140 Bátaszék, Orbánhegyi út. 6. bruttó 7 175 500,-Ft

A rendelkezésre álló forrás: bruttó 7 000 000,-Ft

Bruttó 7 000 000,-Ft összeggel javasoljuk az Apikel Kft.-vel történő szerződéskötést.

Mindezek alapján javasoljuk az alábbi határozati javaslat elfogadását.

***H a t á r o z a t i j a v a s l a t :***

**Zsidó temető kerítésének felújításához kivitelező****kiválasztására**

Bátaszék Város Önkormányzatának Képviselő-testülete;

1. a Zsidó temető kerítésének felújításához munkák elvégzésével az Apikel Kft.-t, (2300 Ráckeve, Sillingi út 8.) bízza meg,
2. a feladat ellátásához szükséges bruttó 7 000 000,- Ft vállalkozói díj kifizetését az önkormányzat 2018. évi költségvetésében tervezett T-001-I/2017. azonosító számú projekt támogatás terhére a dologi kiadások keret megemelésével biztosítja,
3. felhatalmazza a város polgármesterét a feladat ellátására vonatkozó szerződés aláírására.

*Határidő: 2018. november 15.*

*Felelős*: Dr. Bozsolik Róbert polgármester

 (szerződés aláírásáért)

*Határozatról értesül*:

Apikel Kft.

 Bátaszéki KÖH városüz. iroda

Bátaszéki KÖH pénzügyi iroda

 irattár